อพวช. ร่วมมอบของขวัญปีใหม่ 2566  จัดแคมเปญสนุกกับกิจกรรมห้องทดลองวิทยาศาสตร์ กิจกรรมการแสดงทางวิทยาศาสตร์ ฟรี!
ผศ.ดร.รวิน ระวิวงศ์ ผู้อำนวยการองค์การพิพิธภัณฑ์วิทยาศาสตร์แห่งชาติ กล่าวว่า ปีใหม่นี้ อพวช.เตรียมมอบของขวัญส่งต่อความสุข ความสนุก ความมหัศจรรย์ด้านวิทยาศาสตร์เป็นของขวัญวันปีใหม่ 2566 ให้กับคนไทยทุกคน เพื่อเพิ่มโอกาสการเรียนรู้และเสริมสร้างแรงบันดาลใจด้านวิทยาศาสตร์ เทคโนโลยี และนวัตกรรมในสังคม โดยให้เยาวชนและประชาชนได้สนุกกับกิจกรรม ฟรี! ได้แก่ กิจกรรมห้องทดลองวิทยาศาสตร์ (Science Lab) ณ อพวช. คลองห้า จังหวัดปทุมธานี, จัตุรัสวิทยาศาสตร์ อพวช. ณ เดอะสตรีท รัชดา กรุงเทพฯ,จัตุรัสวิทยาศาสตร์ อพวช. เชียงใหม่ และจัตุรัสวิทยาศาสตร์ อพวช. โคราช และกิจกรรมการแสดงทางวิทยาศาสตร์ (Science Show) ณ อพวช. คลองห้า ปทุมธานี หวังสร้างโอกาสการเรียนรู้วิทยาศาสตร์และเสริมสร้างแรงบันดาลใจด้านวิทยาศาสตร์ เทคโนโลยี และนวัตกรรม ถือเป็นของขวัญปีใหม่และการส่งต่อความสุขให้กับคนไทยทุกคน เริ่มตั้งแต่วันที่ 27 ธันวาคม 2565 ถึง 8 มกราคม 2566 สามารถสอบถามรายละเอียดเพิ่มเติมได้ที่ 0 2577 9960 เว็บไซต์ www.nsm.or.th Facebook : NSMThailand